## logofinalmaleStredná odborná škola Handlová, Lipová 8

#### Lipová 8, 972 51 Handlová

🕿 046/512 19 10, tel/fax 046/512 19 55

email : sekretariat@zssha.edu.sk, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Smernica k poskytovaniu stravných lístkov**

vnútorný predpis č. 2/2017

Vypracovala: Ing. Janka Dežerická, zástupkyňa riaditeľa školy pre technicko-ekonomické činnosti

Schválil: Mgr. Jozef Barborka, riaditeľ školy

Dátum vydania: 2. januára 2017

Účinnosť: 2. januára 2017

Rozdeľovník: 1x sekretariát riaditeľa

 2x úsek technicko-ekonomických činností

 1x zástupkyňa riaditeľa školy pre technicko-ekonomické činnosti

1. Všeobecné ustanovenia
	1. Cieľom tejto smernice je stanovenie zásad pre poskytovanie stravných lístkov zamestnancom Strednej odbornej školy Handlová, Lipová 8 (ďalej len zamestnávateľ).
	2. Poskytovanie stravných lístkov sa riadi zákonom č. 311/2011 Z.z. Zákonník práce v znení neskorších predpisov a Opatrením Ministerstva práce, sociálnych vecí a rodiny SR o sumách stravného v aktuálnom znení.
2. Poskytovanie stravných lístkov
	1. Zamestnávateľ zabezbečuje stravovanie zamestnancov vo vlastnom stravovacom zariadení – školskej jedálni v budove A Strednej odbornej školy Handlová, Lipová 8.
	2. V súlade s §152 Zákonníka práce nárok na stravný lístok vzniká zamestnancovi, ak v rámci pracovnej zmeny vykonáva prácu viac ako štyri hodiny.
	3. Ak zamestnancovi nie je možné zabezpečiť počas pracovnej zmeny stravovanie v školskej jedálni z dôvodu výluky školskej jedálne, sanitárneho dňa alebo inej mimoriadnej situácie, má nárok na poskytnutie **1 stravného lístka za jednu 7,5 hodinovú zmenu**.
	4. Zamestnanci na pracovnej pozícii **vrátnik, vychovávateľ**, ktorým pracovná zmena trvá **11 hodín** nepretržite počas celého kalendárneho týždňa majú nárok na stravné lístky len počas:
		1. pracovného dňa – v zmene **od 18.00 – 06.00 h na 1 stravný lístok**
		2. soboty, nedele, sviatky – v zmene **od 06.00-18.00 h aj v zmene od 18.00-06.00 h na 2 stravné lístky**

Počas pracovného dňa v zmene 06.00 -18.00 h sa môžu vrátnici a vychovávatelia stravovať v školskej jedálni.

* 1. Nárok na poskytnutie stravného lístka má aj zamestnanec, ktorý zo zdravotných dôvodov nemôže využívať stravovanie v školskej jedálni. Takýto zamestnanec predloží riaditeľovi školy žiadosť o náhradné stravovanie formou stravných lístkov. K žiadosti priloží potvrdenie odborného lekára – gastroenterológa nie staršie ako 1 mesiac pred podaním žiadosti. Nárok na poskytovanie stravných lístkov takémuto zamestnancovi vzniká schválením žiadosti riaditeľom školy.
	2. Nárok na stravný lístok **nevzniká** zamestnancovi, ktorý si čerpá náhradné voľno.
1. Povinnosti zamestnávateľa
2. 1. Stravné lístky zabezpečuje zamestnávateľ prostredníctvom spoločnosti VAŠA STRAVOVACIA.
	2. Zamestnávateľ postupuje pri poskytovaní stravných lístkov podľa §152 Zákonníka práce. Stravné lístky budú zamestnancom vydávané za predchádzajúci mesiac po zúčtovaní nároku na stravný lístok. Stravné lístky určené na mesiac december budú vydané v mesiaci január.
	3. Stravné lístky sa vydávajú v pokladni Strednej odbornej školy Handlová, Lipová 8. Zamestnávateľ oboznámi nových zamestnancov so spôsobom poskytovania stravovania a stravných lístkov pri ich nástupe do zamestnania.
	4. Stravné lístky od stravovacej spoločnosti môže za zamestnávateľa prebrať len zamestnanec úseku TEČ určený v zmluve o dodávke stravných lístkov.
3. Povinnosti zamestnanca
4. 1. Zamestnanec je povinný použiť stravný lístok na nákup jedného teplého hlavného jedla vrátane nealkoholického nápoja za jednu pracovnú zmenu trvajúcu dlhšie ako 4 hodiny.
	2. V prípade ukončenia pracovného pomeru je zamestnanec povinný vrátiť stravné lístky, na ktoré mu nevznikol nárok..

1. Cena stravného lístka
	1. Povinný príspevok zamestnávateľa na stravný lístok zamestnanca je od 1.12.2016 minimálne 55 % zo sumy 3,38 €, čo predstavuje sumu 1,86 €. Povinný príspevok zamestnávateľa na stravný lístok zamestnanca je od 1.12.2016 (platný aj pre rok 2017) maximálne v sume 2,48 €.
	2. SOŠ Handlová poskytuje stravné lístky v hodnote **3,40 €.** Z toho je
		* príspevok zamestnávateľa - 1,87 €
		* príspevok zo sociálneho fondu - 0,18 €
		* úhrada zamestnanca – 1,35 €.
2. Záverečné ustanovenia
	1. Táto smernica nadobúda platnosť 02.01.2017.
	2. Dňom 1.1.2017 zaniká smernica 3/2015 o poskytovaní stravných lístkov.